تورکیه دؤوره‌یه گیردی، ائگه دنیزین‌دکی قاچاق کؤچمن اؤلوم‌لری رکورد سویه‌ده آزالدی.
تورکیه ایله آوروپا بیرلیگی (آ.ب) آراسیندا سیغینماچی‌لارلا ایلگیلی مارس آییندا الده اولونان گئری قبول آنلاشما‌سی‌نین یئریرلیگه گیرمه‌سیله، ائگه دنیزین‌دکی کؤچمن اؤلوم‌لری، یوزده 94 کیمی رکورد بیر نیسبتده آزالدی.
آ.ب سرحد یؤنه‌تیمی آژانسی فرونتکس‌ین بیلگیلرینه گؤره، آوروپایا سیغینماچی آخینی‌نین ان چوخ اولدوغو گئچن ایل، ائگه دنیزینده آیدا اورتالاما 67 نفر اؤلدو.
آنجاق تورکیه ایله ائدیلن آنلاشمانین آردین‌دان، مارس آیین‌دان بو یانا، بو سایی آیدا 7 نفر قدر ائندی.
یئنه گئچن ایل، آغ‌دنیزین دوغوسون‌دان آ.ب-یه عضو اؤلکه‌لره یاسادیشی یول‌لاردان 85 مین‌دن چوخ کؤچمن گئتدی.
اکثریتی تورکیه اوزرین‌دن اولماق اوزره یونانیستان و یا قیبریس روم رهبرلیگی ساحل‌لرینه گونده تخمینا 2 مین 500 انسان چاتدی.
تورکیه ایله ائدیلن آنلاشمانین قوه‌یه مینمه‌سین‌دن اعتباراً ایسه بو سایی، گونده 100 نفرین آلتینا ائندی.
اؤته یاندان ائگه دنیزین‌دکی "مثبت تابلو" اورتا آغ‌دنیز اوچون گوونلی دئییل.
بو ایل اورتا آغ‌دنیز، کؤچ ترافیکی تاریخین‌دکی ان اؤلومجول ایلی گئچیردی.
بؤلگه‌دکی قاچاق کؤچمن اؤلوم‌لری‌نین گئچن ایله نیسبتله یوزده 32 آرتیش اولدو.
